《七月二十五日同人登宝石山天然图画阁遇雨和杨传九用樊榭韵》
清代·张鉴

佛阁梯桄扱衽登，四山凉翠记来曾。白莲社肯孤良友，坏色衣须借病僧。

拾果野猿窥石涧，听经仙鼠拱秋藤。他时再结宗雷约，莫道攒麋我未能。

作者简介：（?—1823）直隶天津人。乾隆间由行伍累擢千总。嘉庆间多次参与镇压白莲教，升为中军都司。官至建昌镇总兵，署四川提督。